plato-philosophy.leges 5.738
δεῖ δὴ περὶ ἀριθμῶν τό γε τοσοῦτον πάντα ἄνδρα νομοθετοῦντα νενοηκέναι , τίς ἀριθμὸς καὶ ποῖος πάσαις πόλεσιν χρησιμώτατος ἂν εἴη . λέγωμεν δὴ τὸν πλείστας καὶ ἐφεξῆς μάλιστα διανομὰς ἐν αὑτῷ κεκτημένον . ὁ μὲν δὴ πᾶς εἰς πάντα πάσας τομὰς εἴληχεν · ὁ δὲ τῶν τετταράκοντα καὶ πεντακισχιλίων εἴς τε πόλεμον καὶ ὅσα κατʼ εἰρήνην πρὸς ἅπαντα τὰ συμβόλαια καὶ κοινωνήματα , εἰσφορῶν τε πέρι καὶ διανομῶν , οὐ πλείους μιᾶς δεουσῶν ἑξήκοντα δύναιτʼ ἂν τέμνεσθαι τομῶν , συνεχεῖς δὲ ἀπὸ μιᾶς μέχρι τῶν δέκα.ταῦτα μὲν οὖν δὴ καὶ κατὰ σχολὴν δεῖ βεβαίως λαβεῖν , οἷς ἂν ὁ νόμος προστάττῃ λαμβάνειν · ἔχει γὰρ οὖν οὐκ ἄλλως ἢ ταύτῃ , δεῖ δὲ αὐτὰ ῥηθῆναι τῶνδε ἕνεκα κατοικίζοντι πόλιν . οὔτʼ ἂν καινὴν ἐξ ἀρχῆς τις ποιῇ οὔτʼ ἂν παλαιὰν διεφθαρμένην ἐπισκευάζηται , περὶ θεῶν γε καὶ ἱερῶν , ἅττα τε ἐν τῇ πόλει ἑκάστοις ἱδρῦσθαι δεῖ καὶ ὧντινων ἐπονομάζεσθαι θεῶν ἢ δαιμόνων , οὐδεὶς ἐπιχειρήσει κινεῖν νοῦν ἔχων ὅσα ἐκ Δελφῶν ἢ Δωδώνης ἢ παρʼ Ἄμμωνος ἤ τινες ἔπεισαν παλαιοὶ λόγοι ὁπῃδή τινας πείσαντες , φασμάτων γενομένων ἢ ἐπιπνοίας λεχθείσης θεῶν , πείσαντες δὲ θυσίας τελεταῖς συμμείκτους κατεστήσαντο εἴτε αὐτόθεν ἐπιχωρίους εἴτʼ οὖν Τυρρηνικὰς εἴτε Κυπρίας εἴτε ἄλλοθεν ὁθενοῦν , καθιέρωσαν δὲ τοῖς τοιούτοις λόγοις φήμας τε καὶ ἀγάλματα καὶ βωμοὺς καὶ ναούς , τεμένη τε τούτων ἑκάστοις ἐτεμένισαν · τούτων νομοθέτῃ τὸ σμικρότατον ἁπάντων οὐδὲν κινητέον , τοῖς δὲ μέρεσιν ἑκάστοις θεὸν ἢ δαίμονα ἢ καί τινα ἥρωα ἀποδοτέον , ἐν δὲ τῇ τῆς γῆς διανομῇ πρώτοις ἐξαίρετα τεμένη τε καὶ πάντα τὰ προσήκοντα ἀποδοτέον , ὅπως ἂν σύλλογοι ἑκάστων τῶν μερῶν κατὰ χρόνους γιγνόμενοι τοὺς προσταχθέντας εἴς τε τὰς χρείας ἑκάστας εὐμάρειαν παρασκευάζωσι καὶ φιλοφρονῶνταί τε ἀλλήλους μετὰ θυσιῶν καὶ οἰκειῶνται καὶ γνωρίζωσιν , οὗ μεῖζον οὐδὲν πόλει ἀγαθὸν ἢ γνωρίμους αὐτοὺς αὑτοῖς εἶναι . ὅπου γὰρ μὴ φῶς ἀλλήλοις ἐστὶν ἀλλήλων ἐν τοῖς τρόποις ἀλλὰ σκότος , οὔτʼ ἂν τιμῆς τῆς ἀξίας οὔτʼ ἀρχῶν οὔτε δίκης ποτέ τις ἂν τῆς προσηκούσης ὀρθῶς τυγχάνοι · δεῖ δὴ πάντα ἄνδρα ἓν πρὸς ἓν τοῦτο σπεύδειν ἐν πάσαις πόλεσιν , ὅπως μήτε αὐτὸς κίβδηλός ποτε φανεῖται ὁτῳοῦν , ἁπλοῦς δὲ καὶ ἀληθὴς ἀεί , μήτε ἄλλος τοιοῦτος ὢν αὐτὸν διαπατήσει .
Lemmas: δέω δή περί ἀριθμός ὁ γε τοσοῦτος πᾶς ἀνήρ νομοθετέω νοέω , τίς ἀριθμός καί ποῖος πᾶς πόλις χρήσιμος ἄν εἰμί . λέγω δή ὁ πολύς καί ἐφεξῆς μάλα διανομή ἐν ἑαυτοῦ κτάομαι . ὁ μέν δή πᾶς εἰς πᾶς πᾶς τομή λαγχάνω · ὁ δέ ὁ τεσσαράκοντα καί πεντακισχίλιοι εἰς τε πόλεμος καί ὅσος κατά εἰρήνη πρός ἅπας ὁ συμβόλαιον καί κοινώνημα , εἰσφορά τε περί καί διανομή , οὐ πολύς εἷς δέω ἑξήκοντα δύναμαι ἄν τέμνω τομή , συνεχής δέ ἀπό εἷς μέχρι ὁ δέκατος μέν οὖν δή καί κατά σχολή δέω βέβαιος λαμβάνω , ὅς ἄν ὁ νόμος προστάσσω λαμβάνω · ἔχω γάρ οὖν οὐ ἄλλος ἤ ταύτῃ , δέω δέ αὐτός λέγω ὅδε ἕνεκα κατοικίζω πόλις . οὔτε ἄν καινός ἐκ ἀρχή τις ποιέω οὔτε ἐάν παλαιός διαφθείρω ἐπισκευάζω , περί θεός γε καί ἱερός , ὅστις τε ἐν ὁ πόλις ἕκαστος ἱδρύω δέω καί ὅστις ἐπονομάζω θεός ἤ δαίμων , οὐδείς ἐπιχειρέω κινέω νόος ἔχω ὅσος ἐκ Δελφοί ἤ Δωδώνη ἤ παρά Ἄμμων ἤ τις πείθω παλαιός λόγος ὅπῃ τις πείθω , φάσμα γίγνομαι ἤ ἐπίπνοια λέγω θεός , πείθω δέ θυσία τελετή σύμμεικτος καθίστημι εἴτε αὐτόθεν ἐπιχώριος εἴτε οὖν Τυρρηνικός εἴτε Κύπριος εἴτε ἄλλοθεν ὁθενοῦν , καθιερόω δέ ὁ τοιοῦτος λόγος φήμη τε καί ἄγαλμα καί βωμός καί ναός , τέμενος τε οὗτος ἕκαστος τεμενίζω · οὗτος νομοθέτης ὁ μικρός ἅπας οὐδείς κινητέος , ὁ δέ μέρος ἕκαστος θεός ἤ δαίμων ἤ καί τις ἥρως ἀποδοτέος , ἐν δέ ὁ ὁ γῆ διανομή πρῶτος ἐξαιρετός τέμενος τε καί πᾶς ὁ προσήκω ἀποδοτέος , ὅπως ἄν σύλλογος ἕκαστος ὁ μέρος κατά χρόνος γίγνομαι ὁ προσστάζω εἰς τε ὁ χρεία ἕκαστος εὐμάρεια παρασκευάζω καί φιλοφρονέομαι τε ἀλλήλων μετά θυσία καί οἰκειόω καί γνωρίζω , ὅς μέγας οὐδείς πόλις ἀγαθός ἤ γνώριμος αὐτός ἑαυτοῦ εἰμί . ὅπου γάρ μή φάος ἀλλήλων εἰμί ἀλλήλων ἐν ὁ τρόπος ἀλλά σκότος , οὔτε ἄν τιμή ὁ ἄξιος οὔτε ἀρχή οὔτε δίκη ποτέ τις ἄν ὁ προσήκω ὀρθός τυγχάνω · δέω δή πᾶς ἀνήρ εἷς πρός εἷς οὗτος σπεύδω ἐν πᾶς πόλις , ὅπως μήτε αὐτός κίβδηλος ποτέ φαίνω ὅστις , ἁπλόος δέ καί ἀληθής ἀεί , μήτε ἄλλος τοιοῦτος εἰμί αὐτός διαπατέω .